Der var Jackpot i Lotto i lørdags, men de mange millioner i 1. præmiepuljen forblev urørte. Det betyder dobbelt Jackpot og hele 29 millioner kroner til syv vindertal i denne uge. - Der er dog stadig et stykke vej op til det gigantiske beløb, vi spiller om i dag. SuperPuljen har nemlig ikke været udløst siden uge 19. Næste uges prognoser lover 79 millioner kroner oveni den sædvanlige 1. præmiepulje på 7 millioner kroner til den spiller, som kan ramme både seks vindertal og SuperTallet, lyder det fra Danske Spil. Det kan blive den absolut største gevinst i danmarkshistorien. Den hidtidige rekord er på 38,5 millioner kroner og blev vundet i marts 2008 af en københavnsk familie. Der er altså 86 millioner kroner på højkant i dag, trækningsresultatet bliver offentliggjort omkring klokken 20.30 i aften. De største gevinster i danmarkshistorien: 1. 38.564.007 - Lotto - uge 13 2008 - Føtex, 2100 København Ø. 2. 38.482.709 - Onsdags Lotto - uge 33 2005 - Købmand Krogsgaards Kiosk, 8000 Århus C. 3. 35.875.154 - Joker - uge 11 2005 - Brørups Kiosk, 2300 Kbh. S. 4. 34.790.756 kr. - Joker - uge 15 2010 - PLUS Abonnement 5. 33.240.799 kr. - Lotto - uge 18 2008 - Center Kiosken, 8310 Tranbjerg J. 6. 32.401.766 - Onsdags Lotto - uge 1 2005 - Jørgens Hjørne, 2300 Kbh. S. 7. 32.394.239 - Lotto - uge 23 2009 - Kvickly, 8400 Ebeltoft 8. 31.170.243 - Onsdags Lotto - uge 21 2008, Jack-Pot, 2300 København S. 9. 30.880.958 - Joker Onsdag - uge 50 2008 - SuperBrugsen Ullerød, 3400 Hillerød 10. 30.224.939 - Joker - uge 30 2005, danskespil.dk

Opsummering:
Lotto-feberen ventes at ramme i dag, når der er hele 86 millioner kroner i Onsdags Lotto-puljen. Også lørdagens Lotto-pulje er historisk høj.